c28888ff07c605033260a4738114f285
Τι είδους μπάρμπεκιου να κατασκευάσεις στον κήπο σου;
-----------------------------------------------------


douleutaras.gr
2019.47
Το νέο σου μπάρμπεκιου μπορεί να αποτελείται από:


**1. Την ψησταριά**


Πρόκειται για την κλασική περίπτωση ψησταριάς μπάρμπεκιου. Διαθέτει μια βάση, η οποία λειτουργεί ως αποθήκη για τα ξύλα. Επίσης, έχει ενσωματωμένες ειδικές υποδοχές για σούβλα. Η κατασκευή της υλοποιείται συνήθως με βάση τα πυρότουβλα.


**2. Τον φούρνο**


Είναι και ο χαρακτηριστικός παραδοσιακός ξυλόφουρνος. Το εξωτερικό του κατασκευάζεται με πυρίμαχα υλικά, ενώ μπορεί να διαθέτει και πόρτα. Ως προς το εσωτερικό του, επιλέγονται και για εκεί πυρότουβλα.


**3. Την παρασιά**


Ονομάζεται και παραστιά και πρόκειται για το παλιό παραδοσιακό εξωτερικό τζάκι. Χρησιμοποιούνταν παλιά για το ψήσιμο με ξύλα μαγειρευτού φαγητού. Μπορεί να αγαπήθηκε στο παρελθόν, όμως συναντάται και σήμερα, αφού το μαγείρεμα στα ξύλα και στη φωτιά χαρίζει ένα ξεχωριστό γευστικό αποτέλεσμα.


**4. Τον πάγκο**


Ο χτιστός πάγκος έχει ως βάση του συνήθως το πυράντοχο πλακάκι. Κατασκευάζεται κολλητά στο μπάρμπεκιου της επιλογής σου. Λειτουργεί βοηθητικά, αφού διευκολύνει τη διαδικασία του ψησίματος.


577872f16466bcde0aca9e2cf6ef7fbe
Τι πρέπει να προσέξεις για να έχεις το τέλειο χτιστό μπάρμπεκιου;
-----------------------------------------------------------------


douleutaras.gr
2019.47
Υπάρχουν κάποιοι παράγοντες που πρέπει να προσέξεις, για να κάνεις σωστή κατασκευή μπάρμπεκιου. Ειδικά αν πρόκειται για χτιστό μπάρμπεκιου, το χτίσιμο χρειάζεται πολλή προσοχή από την πλευρά του επαγγελματία.


**1. Επίλεξε την τοποθεσία**


Σημαντικό είναι να εντοπίσεις τον κατάλληλο τόπο για την κατασκευή του. Το ιδανικότερο είναι όσο γίνεται πιο κοντά στην κουζίνα σου. Το μπάρμπεκιου καλό είναι να βρίσκεται σε σημείο που να μην εκτίθεται σε πολύ ήλιο, σε βροχές και σε έντονους ανέμους.


**2. Δώσε σημασία στο σχεδιασμό**


Απαιτείται προσεκτικός σχεδιασμός, αφού θα γίνει κομμάτι του εξωτερικού σου χώρου για χρόνια. Έτσι, ο τρόπος σχεδίασης μπορεί να ποικίλει, αφού η αυλή, η ταράτσα και το μπαλκόνι είναι περιπτώσεις που διαφέρουν. 


**3. Προμηθεύσου τα κατάλληλα υλικά**


Η κατασκευή μπάρμπεκιου χρειάζεται ανθεκτικά υλικά και προσεκτική διαδικασία χτισίματος. Απαιτείται η δημιουργία μιας τσιμεντένιας επιφάνειας πάνω στην οποία θα στερεωθεί η κατασκευή. Φυσικά, ένας επαγγελματίας τεχνίτης θα φτιάξει την κατάλληλη υποδομή για κάθε ιδιαίτερη περίπτωση κατασκευής μπάρμπεκιου.


**4. Κατασκεύασε μια υπαίθρια κουζίνα**


Αν πρόκειται για αυλή ή κήπο, μπορείς να σκεφτείς και την κατασκευή κουζίνας. Μια κουζίνα θα αυξήσει τη λειτουργικότητα της ψησταριάς σου. Δεν θα χρειάζεται να τρέχεις έτσι στην εσωτερική κουζίνα για να πάρεις ό,τι χρειαστεί.


**5. Ενημερώσου για τη νομοθεσία**


Για να γίνει πράξη η κατασκευή και να τηρηθεί μια νόμιμη διαδικασία, οφείλεις να ενημερωθείς για το τι ισχύει ανά περίπτωση. Πιθανό είναι να χρειαστείς κάποια πολεοδομική άδεια. Ένας μηχανικός θα σου λύσει τα χέρια, αφού γνωρίζει τι ισχύει για κάθε περίπτωση και θα φροντίσει για ό,τι χρειάζεσαι.


e9a381d2d256ff4cb8838dc2989e78da
Γιατί να επιλέξεις επαγγελματία του Douleutaras.gr για κατασκευή μπάρμπεκιου;
-----------------------------------------------------------------------------


douleutaras.gr
2019.47
Ειδικά αν θέλεις να τοποθετήσεις χτιστό μπάρμπεκιου, σίγουρα θα χρειαστείς έναν έμπειρο επαγγελματία για την κατασκευή. Οι επαγγελματίες της πλατφόρμας μας διαθέτουν πολυετή εμπειρία και εξειδίκευση στο σχετικό τομέα και μπορούν να φροντίσουν για την τοποθέτηση ψησταριάς, ακόμα και για πιθανή επισκευή στα πυρότουβλα ή ό,τι άλλο χρειαστείς.


Για επαγγελματική **κατασκευή μπάρμπεκιου**, μην ψάχνεις αλλού! Καταχώρησε την εργασία σου στην πλατφόρμα μας εντελώς δωρεάν και θα σε φέρουμε άμεσα σε επαφή με τον κατάλληλο επαγγελματία στην περιοχή σου, για να σου δώσει προσφορά!

